מרקוס לואו

מרקוס לב (באנגלית: Marcus Loew; 7 במאי 1870 - 5 בספטמבר 1927) היה איש עסקים יהודי-אמריקאי, מחלוצי תעשיית הקולנוע האמריקאית ומייסד חברת מטרו גולדווין מאייר.

חייו 
נולד בניו יורק למשפחה יהודית שהיגרה מפולין שנה קודם לכן.

התחיל את דרכו בתעשיית הקולנוע האמריקאית באמצעות רכישת אולמות קולנוע בראשית המאה ה-20', בשיתוף עם אדולף צוקור, לימים מייסד חברת סרטי פרמאונט, ועם ג'וזף שנק וניקולס שנק.

בשנת 1904 ייסד חברה שהפעילה רשת אולמות קולנוע, ובשנת 1919 ארגן אותה מחדש תחת השם "Loew's".

בשנת 1920, על מנת להשתלט על כל שרשרת הייצור וההפצה של סרטים, רכש שלושה אולפנים שפעלו בהוליווד, אולפן "מטרו" ואולפניהם של לואי ב. מאייר ושל סמואל גולדווין, והקים את חברת מטרו גולדווין מאייר, שפעלה בלוס אנג'לס.

נפטר בשנת 1927 כתוצאה מהתקף לב, מבלי לזכות לראות את הצלחתה הרבה של החברה שייסד.

לזכרו כוכב בשדרת הכוכבים של הוליווד.

קישורים חיצוניים

הערות שוליים

ניו יורק: אישים
מפיקי קולנוע אמריקאים
מפיקי קולנוע יהודים
אנשי עסקים יהודים אמריקאים
אמריקאים שנולדו ב-1870
אמריקאים שנפטרו ב-1927